Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Filmin rejissoru Kıvanç Baruönüdür.
Baş rolları Gupse Özay, Onur Gürçay və Hazal Türesan canlandırıblar.
Məşhur komediya aktrisası Gupse Özay balaca övladı ilə yeni həyata uyğunlaşmağa çalışan gənc ana rolunu oynayır.
Aktrisa özü də bu yaxınlarda ana olub, ona görə də bütün duyğular və çətinliklər onun üçün çox tanış idi.""Film haqqında qısaca:“Burcu və Onur uşaq sahibi olacaqları günü həyəcanla gözləyən evli cütlükdür.
Hamiləliyi boyunca doğuşdan sonra onu gözləyən həyatla bağlı deyilənlərə əhəmiyyət verməyən Burcu doğum sonrası depressiyaya düşməyəcəyinə əmindir.
Ancaq doğuşdan sonra körpəsinə tək baxması, yuxusuz qalması, hormonlarının dəyişməsi onun tamam başqa reallıqlarla üzləşməsinə və gülməli hadisələrlə qarşılaşmasına səbəb olur”.
“CinemaPlus” hər zaman sizə xoş sürprizlər etmək və kino dünyasında olan ən son premyeralarla sevindirməyə hazırdır.
Türkiyə son vaxtlar çox ciddi diplomatik fəallıq nümayiş etdirir, qonşu dövlətlərlə əlaqələri gücləndirir və ölkənin üzləşdiyi problemlərin həlli yollarını axtarır.
Türkiyə iki ilə yaxındır ki, İsveçin NATO-ya üzv olmaq üçün müraciətinin təsdiqini gecikdirir, lakin sonda “F-16” döyüş təyyarələrinin tədarükü üçün ABŞ-dən icazə aldı.
Türkiyə mətbuatının yazdığına görə, ölkə Prezidenti Rəcəb Tayyib Ərdoğan tezliklə ABŞ-yə səfər edə bilər, amma Vaşinqtona əvvəlcə xarici işlər naziri Hakan Fidan gedəcək.
Türkiyə-Yunanıstan, Türkiyə-İran əlaqələri möhkəmlənib.
Türkiyə liderinin Misirə səfərindən sonra (2012-ci ildən bəri ilk dəfə) Ankara ilə Qahirə arasında daha böyük qarşılıqlı anlaşma gözləmək olar.
Rusiya Prezidenti Vladimir Putin Türkiyəyə səfər etməyi planlaşdırır (bu, yəqin ki, Rusiyada nəticəsinə az adamın şübhə ilə yanaşdığı prezident seçkisindən sonra baş verəcək).
Türkiyənin diplomatik fəaliyyətinin səbəbi nədir?
Türkiyənin Strateji Araşdırmalar və İnkişaf Mərkəzinin rəhbəri Ramiyə Məmmədova vəziyyəti Oxu.Az-a şərh edib:""- Gəlin ən problemli məsələdən - ABŞ və onun Türkiyəyə “F-16” təyyarələrinin tədarükü ilə bağlı razılığından başlayaq.
Təbii ki, bunu müəyyən uğur da adlandırmaq olar, baxmayaraq ki, inciklik qaldı.
Türkiyə ABŞ-nin NATO-dakı müttəfiqidir.
İki il Ankara “F-16”ları və onların komponentlərini almaq üçün Vaşinqtondan icazə istədi.
Müttəfiqlər, yəni ABŞ-ni nəzərdə tuturam, bunu etməməlidirlər.
Türkiyənin ekspert icması, ümumiyyətlə, hesab edir ki, Ankara müəyyən müddətdən sonra bu təyyarələrə ehtiyac duymayacaq.
Amma müsbət cəhət odur ki, türkiyəli pilotlar “F-16”ların istismarını mükəmməl mənimsəyiblər və uzun illər, onilliklərdir ki, onları idarə edirlər.
Bundan əlavə, Türkiyə “F-35” təyyarələrinin hazırlanmasına milyard dollardan çox sərmayə qoydu, sonra ABŞ Ankaranı layihədən çıxardı və bu vəsait ABŞ-də ilişib qaldı.
İndi həmin vəsait modernləşdirilmiş “F-16”ların pulunu ödəməyə sərf oluna bilər.
Amma İsveç ümumiyyətlə Şimali Atlantika Alyansının üzvü olmamalı idi, istənilən halda, Ankara onun alyansa daxil olmasına icazə verə bilməzdi və bu qərar ölkə əhalisinin əksəriyyəti tərəfindən bəyəniləcəkdi.
Birincisi, Stokholm “Türkiyə siyahısı”nda olan terrorçuları hələ də təhvil verməyib.
İkincisi, Avropa Türkiyəni, özlərinin dili ilə desək, qapıları Ankaraya bağlı olan Avropa İttifaqı ilə yaxınlaşmağa qoymadı.
Halbuki, bu, Ankaranın İsveçin müraciətini təsdiqləməsi ilə bağlı idi.
Üçüncüsü, “F-16”ların Türkiyəyə nə vaxt təhvil veriləcəyi hələ məlum deyil, bu proses illərlə uzana bilər.
- Keçək Türkiyə-Rusiya münasibətlərinə.
Rusiya liderinin aprelin sonu - mayın əvvəlində Türkiyəyə səfəri gözlənilir.
Müzakirə üçün hansı mövzular ola bilər?
Güman edə bilərəm ki, bunlar Türkiyədə qaz qovşağının yaradılması, Akkuyu Atom Elektrik Stansiyası, Suriyadakı vəziyyətlə bağlı məsələlərdir.
- Təbii ki, bu mövzular müzakirə ediləcək.
Ankara ilə Moskvanın yaxşı işgüzar əlaqələri var.
Lakin son zamanlar ABŞ-nin təzyiqi ilə Türkiyə Rusiyaya qarşı bank sektoru ilə bağlı bəzi sanksiyalar tətbiq edib.
Hazırda iki ölkə arasında bank ödənişləri çətinləşib, təkcə ərzaq məhsulları, dərmanlar, turizm və tekstil ilə bağlı əməliyyatlarda problem yoxdur.
Düşünürəm ki, vəziyyətin hansısa yolla həllinə cəhd ediləcək.
Akkuyu AES-ə gəlincə, burada xüsusi problem yoxdur, ancaq siz haqlısınız, tərəflər yenə də bu mövzuya, eləcə də qaz qovşağına toxunacaqlar.
Daha maraqlısı - Suriya və Yaxın Şərq məsələləridir.
Suriya məsələsində hazırda Türkiyə ilə Rusiya arasında fikir ayrılıqları azalıb.
Ankaranın ABŞ-yə daha çox sualları var, çünki Türkiyəyə qarşı döyüşən terrorçuları amerikalılar maliyyələşdirirlər, bunlar, əslində, ABŞ-nin proksi qüvvələridir.
Türkiyə bunlardan danışır, onlarla döyüşür.
Eyni zamanda, ABŞ müttəfiq olaraq qalır.
Yaxın Şərqə gəlincə, istər Moskva, istərsə də Ankara ümumilikdə hesab edirlər ki, burada münaqişə ABŞ-nin sayəsində alovlanır.
- Bəs Türkiyənin ən yaxın qonşularından - İran, Misir və başqalarından danışsaq?
Bu ölkələrlə əlaqələr yaxşılaşır, Türkiyə diplomatiyası çox fəaldır.
- Burada öz ofisində deyil, dünya ölkələrinə səyahətlərdə daha çox vaxt keçirən Türkiyənin yeni xarici işlər naziri Hakan Fidanın xidməti böyükdür.
Ankara bütün region dövlətlərinin bu müharibəyə cəlb oluna biləcəyini anlayaraq Yaxın Şərqdə böyük müharibənin qarşısını almağa çalışır.
Ankara, yəqin ki, Yaxın Şərqdə müharibəni səmimi olaraq istəməyən və qonşularını daha ehtiyatlı olmağa inandırmağa çalışan yeganə oyunçudur.
Bu müharibə Cənubi Qafqaza da sirayət edə bilər və burada möhkəmlənmək istəyən Qərb buna çox da qarşı olmayacaq.
Hesab edirəm ki, üçüncü dünya müharibəsinə səbəb olacaq böyük Yaxın Şərq müharibəsinin qarşısını almaq Azərbaycanın da maraqlarına uyğundur.
Azərbaycan atleti Nazim Babayev zədələnib.
Oxu.Az xəbər verir ki, bu barədə Azərbaycan Atletika Federasiyası məlumat yayıb.
Bildirilib ki, 26 yaşlı idmançı Dünya Atletikasının gümüşsəviyyəli turniri olan Belqrad qış turniri üçün Serbiyaya yollansa da, zədə ucbatından yarışda mübarizəni dayandırmalı olub.
Qeyd edək ki, Paris-2024 Yay Olimpiya Oyunlarına lisenziya xarakteri daşıyan yarışda 44 ölkədən 160 atlet iştirak edir.
Əfqanıstanda İŞİD terror təşkilatının yaraqlılarının sayı artaraq 6,5 min nəfərə çatıb.
Bu barədə Kollektiv Təhlükəsizlik Müqaviləsi Təşkilatının (KTMT) Birləşmiş Qərargah rəisi Anatoli Sidorov məlumat verib.
O, Tacikistanın cənub sərhədində dörd minə qədər terrorçunun cəmləşdiyini açıqlayıb.
“Mərkəzi Asiya regionunda sabitliyə əsas təhlükə Əfqanıstanda möhkəmlənmiş çoxsaylı ekstremist qrupdan gəlir”, - deyə Sidorov qeyd edib.
İran parlamentinin elektron səsvermə sistemi çöküb.
Bu barədə “Azad İran” “Telegram” kanalı məlumat verib.
Məlumata görə, İran parlamentinin plenar iclasında haker hücumlarına görə elektron sistemlərində yaranan nasazlıq səbəbindən səsvermə əl hərəkətləri ilə keçirilib.
Millət vəkilləri qərarlara lehinə yaxud əleyhinə səs verdiklərini göstərmək üçün oturaraq və ya ayağa qalxaraq əl hərəkətlərindən istifadə ediblər.
Böyük Britaniya vətəndaşı Qrir Kristofer (Greer Christopher) hədə-qorxu yolu ilə pul tələb etməkdə təqsirləndirilən Elnarə Nəsrəddinova və Yasəmən Məmmədovaya hökm oxunub.
Hökmə əsasən, Elnarə Nəsrəddinova 11 il müddətinə azadlıqdan məhrum edilib.
Yasəmən Məmmədova isə iki il müddətinə azadlıqdan məhrum edilərək məhkəmə zalında həbs olunub.
İttihama görə, Elnarə və Yasəmən zərərçəkmiş Qrir barəsində rüsvayedici məlumatları yaymaqla hədələyiblər, həmçinin ona məxsus rəsmi sənədləri əldə ediblər.
Elnarə ötən il martın 26-da Qriri Fəvvarələr meydanının yanında görüb.
Britaniya vətəndaşı ilə pul qarşılığında cinsi əlaqədə olmağı təklif edib.
Elnarə həmin kişini mənzilinə aparıb.
Orada Yasəmənlə birlikdə yatağa giriblər.
Amma cinsi aktı başa çatdıra bilməyiblər.
Bu zaman Elnarə Qririn çılpaq fotolarını çəkib.
Daha sonra isə onu şantaj ediblər.
Hədə-qorxu yolu ilə Qrirdən 205 min 823 manat alıblar.
İstintaq orqanı tərəfindən Elnarəyə qarşı Cinayət Məcəlləsinin 178.2.1-ci (qabaqcadan əlbir olan bir qrup şəxs tərəfindən dələduzluq törətmək), 182.3.2-ci (hədə-qorxu yolu ilə tələb etmə, zor tətbiq etmə ilə törədildikdə), 326.1-ci (rəsmi sənədləri, ştampları və ya möhürləri tamah məqsədi və ya digər şəxsi niyyətlə tal...
Qeyd edək ki, zərərçəkmiş Böyük Britaniya vətəndaşı Qrir Kristofer Bakıda özəl şirkətlərdən birində müqavilə əsasında işləyib.
ABŞ Federal Təhqiqatlar Bürosu (FTB) Kolorado ştatında ölkənin ilk prezidenti Corc Vaşinqtonun oğurlanmış portretini axtarır.
Bu barədə FTB “X” sosial şəbəkəsindəki hesabında məlumat verib.
Corc Vaşinqtonun XIX əsrin əvvəlində çəkilmiş portreti tarixi əhəmiyyətə malikdir.
Oğurlanmazdan əvvəl o, Kolorado ştatının Enqlvud şəhərindəki anbarda olub.
Qeyd olunub ki, FTB həm portretin özünü, həm də onu oğurlayan şübhəliləri tapmaq üçün Enqlvud polisi ilə birgə işləyir.
#FBI Denver is assisting @PoliceEnglewood in the investigation into the missing painting.
Please contact EPD, @CrimeStoppersCO or FBI at 1-800-CALL-FBI or https://t.co/nfbjZhdWhf if you have any information.
Ölkə ərazisində fevralın 15-nə gözlənilən hava proqnozu açıqlanıb.
Ekologiya və Təbii Sərvətlər Nazirliyinin Milli Hidrometeorologiya Xidmətindən verilən xəbərə görə, Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir.
Lakin səhər və axşam bəzi yerlərdə qısamüddətli yağıntılı olacağı ehtimalı var.
Gecə və səhər bəzi yerlərdə duman olacaq.
Mülayim şimal-qərb küləyi günün ikinci yarısında arabir güclənəcək.
Havanın temperaturu gecə 4-7 dərəcə isti, gündüz 8-11 dərəcə isti olacaq.
Atmosfer təzyiqi 760 mm civə sütunundan 764 mm civə sütununa yüksələcək.
Azərbaycanın rayonlarında bəzi yerlərdə arabir yağıntılı olacağı, dağlıq ərazilərdə qar yağacağı gözlənilir.
Ayrı-ayrı yerlərdə intensiv olacağı ehtimalı var.
15-də gündüz əksər rayonlarda yağıntıda fasilə olacaq.
Havanın temperaturu gecə 4-9dərəcə isti, gündüz 11-16 dərəcə isti, dağlarda gecə 0-5 dərəcə isti, gündüz 5-10 dərəcə isti olacaq.
Azərbaycan Mərkəzi Bankı (AMB) fevralın 13-də keçirilmiş valyuta hərracında bankların tələbinin rekord həddə - 151,1 milyon ABŞ dollarına çatmasına münasibət bildirib.
“Bu, əsasən bir sıra dövlət layihələrinin icrası və özəl sektorun idxal tələbi (o cümlədən ərzaq və kənd təsərrüfatı məhsulları) ilə bağlıdır.
2024-cü ilin ötən dövründə valyuta hərraclarının 55%-də təklif tələbi üstələyib.
Valyuta bazarı profisitli tədiyə balansı şəraitində fəaliyyət göstərir.
Bu meyillərin davam etməsi halında 2024-cü ilin sonuna da cari əməliyyatlar hesabının profisitli olacağı gözlənilir”, - deyə açıqlamada qeyd olunub.